Հավելված

Հայաստանի Հանրապետության սննդամթերքի

անվտանգության տեսչական մարմնի ղեկավարի

2023 թվականի մարտի 9–ի N 569-Ա հրամանի

**ԾՐԱԳԻՐ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԱՆԱՍՆԱԲՈՒԺՈՒԹՅԱՆ**

**ՎԱՐՉՈՒԹՅԱՆ ՓՈՐՁԱԳԵՏԻ ԿՈՂՄԻՑ ԿՈՆԿՐԵՏ ՀԱՆՁՆԱՐԱՐԱԿԱՆՆԵՐԻ**

**ԻՐԱԿԱՆԱՑՄԱՆ ԱՇԽԱՏԱՆՔՆԵՐԻ**

 Սննդամթերքի անվտանգության տեսչական մարմնի (այսուհետ՝ Տեսչական մարմին) կողմից վարվող «Սպանդանոցների կառավարում» միասնական էլեկտրոնային հարթակում (այսուհետ՝ Հարթակ) սպանդանոցների կողմից իրականացվող սպանդի արդյունքում ներբեռնված փաստաթղթերի ուսումնասիրության, առկա թերությունների վերհանման, անասնաբուժասանիտարական փորձաքննության եզրակացությունների ուսումնասիրման, թերությունների վերհանման, սպանդի վերաբերյալ հաշվետվությունների, տեղեկատվությունների կազմման, ինչպես նաև «Կենդանի կենդանիների կարանտինի վերահսկման էկեկտրոնային համակարգը» վարելու, տվյալների բազայում կարանտին կետերի և կենդանիների կարանտինային գործընթացների տվյալների մուտքագրումն իրականացնելու, նաև՝ Տեսչական մարմնի մարզային կենտրոններին ուղեկցող անասնաբուժական փաստաթղթերի բաշխման գործընթացին մասնակցելու և վերը թվարկածի շրջանակներում մասնագիտական խորհրդատվության տրամադրման նպատակով նպատակահարմար է անասնաբուժության վարչության աշխատանքներում ներգրավել փորձագետ (այսուհետ՝ Փորձագետ)։

 Փորձագետը մասնակցում է ուղեկցող անասնաբուժական փաստաթղթերի բաշխմանը, ուսումնասիրում է Հարթակում սպանդանոցների կողմից տրամադրած անասնաբուժական ձև 5 վկայականները, անասնաբուժասանիտարական փորձաքննության եզրակացությունները, իրականացնում է էլեկտրոնային եղանակով ձև N5 վկայականի ներբեռնման գործընթացների ուսումնասիրություն և թերությունների վերհանում, սպանդային ցուցանիշների հիման վրա կատարում է տեղեկատվությունների և հաշվետվությունների կազմում, Հարթակից օգտվողներին տրամադրում է մասնագիտական խորհրդատվություն, ուսուցում։ Կարանտին կետերի և դրանցում իրականացվող կարանտինային գործընթացների վերաբերյալ մարզային կենտրոնների կողմից տրամադրվող զեկուցագրերի հիման վրա լրացնում և վարում է «Կենդանի կենդանիների կարանտինների վերահսկման էլեկտրոնային համակարգի» բազան, մուտքագրում արտահանման հայտերի տվյալները /Mulberry փաստաթղթաշրջանառության համակարգից/։

 Փորձագետը սույն ծրագրով կատարման ենթակա աշխատանքներն իրականացնում է մեկ տարի ժամկետով։

 Փորձագետի կողմից կատարված աշխատանքների արդյունքում առաջադրված խնդիրները պետք է ստանան ամբողջական լուծում։

 Փորձագետի աշխատանքը գնահատվում է ըստ փուլերի՝ երեք ամիսը մեկ և ամփոփիչ
փուլ: Աշխատանքը գնահատվում է երեք ամիսը մեկ ներկայացված
հաշվետվությունների հիման վրա, կատարած աշխատանքի արդյունքը գնահատվում է բավարար, լավ կամ գերազանց:

 Սույն ծրագրի իրականացման համար փորձագետը պետք է ունենա՝

* Բարձրագույն կրթություն անասնաբուժություն մասնագիտությամբ
* Առնվազն տասնհինգ տարվա աշխատանքային ստաժ՝ Անասնաբուժություն մասնագիտությամբ
* Համակարգչով աշխատելու ունակություն
* Հայաստանի Հանրապետության Անասնաբուժության մասին, Սննդամթերքի անվտանգության մասին, Սննդամթերքի անվտանգության պետական վերահսկողության մասին օրենքների, ինչպես նաև Հայաստանի Հանրապետության և Եվրասիական տնտեսական միության անասնաբուժության ոլորտը կարգավորող օրենսդրության իմացություն։